**การประชุม Focus Group เพื่อจัดทำ (ร่าง) เป้าหมายชาติด้านความหลากหลายทางชีวภาพ**

**ระยะ 15 ปี (พ.ศ. 2566-2580)**

**1.หลักการและเหตุผล**

 สำนักงานนโยบายและแผนทรัพยากรธรรมชาติและสิ่งแวดล้อม ในฐานะหน่วยงานจัดทำนโยบายและแผนการบริหารจัดการความหลากหลายทางชีวภาพของประเทศ และหน่วยประสานงานกลางอนุสัญญาว่าด้วยความหลากหลายทางชีวภาพ โดยในปัจจุบัน แผนแม่บทบูรณาการจัดการความหลากหลายทางชีวภาพ พ.ศ. 2558-2565 และแผนปฏิบัติการจัดการความหลากหลายทางชีวภาพ พ.ศ. 2560-2565 ซึ่งได้รับความเห็นชอบจากคณะกรรมการอนุรักษ์และใช้ประโยชน์ความหลากหลายทางชีวภาพ และคณะรัฐมนตรี ให้ใช้เป็นกรอบการดำเนินงานในการบริหารจัดการความหลากหลายทางชีวภาพของประเทศ โดยได้แจ้งหน่วยงาน
ที่เกี่ยวข้องเพื่อดำเนินการตามแผนดังกล่าว ทั้งนี้ จากการติดตามผลการดำเนินงานในระยะครึ่งแผน พบว่า
มี ๕ เป้าหมายที่มีความก้าวหน้าแต่มีแนวโน้มว่าจะไม่สามารถบรรลุได้ ซึ่งเป็นเป้าหมายเกี่ยวกับการสร้างความรู้ความเข้าใจ การศึกษา มาตรการจัดการชนิดพันธุ์ต่างถิ่น กลไกการเข้าถึงและแบ่งปันผลประโยชน์
และการนำองค์ความรู้ทางวิทยาศาสตร์มาใช้ประโยชน์ และมีข้อเสนอแนะให้มีการส่งเสริมบทบาทและศักยภาพของภาคส่วนต่าง ๆ ในการจัดการความหลากหลายทางชีวภาพการพัฒนากลไกทางการเงินสนับสนุนการดำเนินงานด้านความหลากหลายทางชีวภาพเพื่อสนับสนุนการดำเนินงานในระยะยาว และการประเมินสถานการณ์และความเสี่ยงและจัดทำแผนการจัดการความหลากหลายทางชีวภาพในระดับพื้นที่ เป็นต้น

นอกจากนี้ การประเมินสถานภาพความหลากหลายทางชีวภาพของประเทศไทย ในปี พ.ศ. 2563 เพื่อวัดความสำเร็จของการบรรลุเป้าหมายหลังจากมีการดำเนินงานตามแผนแม่บทฯ และแผนปฏิบัติการฯ พบว่า สถานภาพชนิดพันธุ์พืช สัตว์ และจุลินทรีย์ แม้จะมีการค้นพบชนิดพันธุ์ใหม่ แต่ก็ยังมีรายงานสถานภาพการถูกคุกคาม อาทิ สัตว์มีกระดูกสันหลังที่มีสถานภาพถูกคุกคาม ประกอบด้วย สัตว์เลี้ยงลูกด้วยนม ๑๒๒ ชนิดนก ๑๘๙ ชนิด สัตว์เลื้อยคลาน ๕๑ ชนิด สัตว์สะเทินน้ำสะเทินบก ๑๙ ชนิด และปลา ๒๙๐ ชนิด สัตว์
ไม่มีกระดูกสันหลังที่ถูกคุกคาม (๓ กลุ่ม) ประกอบด้วย กลุ่มย่อยปะการัง จำนวน ๑๐๗ ชนิดกลุ่มย่อย
ครัสเตเชียน จำนวน ๑๔ ชนิด กลุ่มมอลลัสก้า จำนวน ๑๘๓ ชนิด สำหรับสถานภาพจุลินทรีย์ที่มีรายงาน
การพบในธรรมชาติในประเทศไทย จำแนกเป็น ๗ กลุ่มใหญ่ ได้แก่ราเส้นสาย ประมาณ ๖,๐๐๐ ชนิด เห็ด ๑,๘๖๓ ชนิด ยีสต์ ประมาณ ๒๕๐ ชนิด แบคทีเรีย ประมาณ ๒๕๐ ชนิดสาหร่ายขนาดเล็ก ๑๐๐ ชนิด ไลเคน ๑,๒๙๒ ชนิด และแอคติโนมัยสีท ประมาณ ๗ วงศ์ (Family) ๑๙ สกุล(genus)โดยภัยคุกคาม ได้แก่
การทำลายถิ่นอาศัย การเก็บเกี่ยวเพื่อการค้า มลพิษต่าง ๆ ชนิดพันธุ์ต่างถิ่นรุกราน ผลกระทบจากการเปลี่ยนแปลงสภาพภูมิอากาศ การเพิ่มขึ้นของประชากรมนุษย์ การบุกรุกพื้นที่ป่าเพื่อเป็นพื้นที่เกษตรกรรมและที่อยู่อาศัย การค้าสัตว์ป่า การสูญเสียถิ่นอาศัยเนื่องจากการพัฒนาเมืองและการสร้างโครงสร้างต่าง ๆ และการทำประมงเกินศักยภาพการผลิต

-๒-

สำนักงานนโยบายและแผนทรัพยากรธรรมชาติและสิ่งแวดล้อม อยู่ระหว่างเตรียมการจัดทำแผนบริหารจัดการความหลากหลายทางชีวภาพของประเทศฉบับใหม่ภายหลังแผนแม่บทฯ และแผนปฏิบัติการฯ สิ้นสุดลงในปี 2565 โดยจำเป็นต้องมีการทบทวนและจัดทำเป้าหมายชาติระยะยาว 15 ปี
เพื่อสอดคล้องกับแผนแม่บทภายใต้ยุทธศาสตร์ชาติ และแผนพัฒนาเศรษฐกิจและสังคมแห่งชาติ โดยกำหนดหมุดหมายที่ต้องบรรลุเป็นตามระยะต่างๆ และตอบสนองต่อผลลัพธ์ในการดำเนินการภายใต้แผนแม่บทบูรณาการฯ แผนปฏิบัติการฯ รวมทั้ง ตอบสนองต่อกรอบงานความหลากหลายทางชีวภาพของโลกภายหลังปี ค.ศ. 2020 ในระยะต่อไปควบคู่กัน ด้วยวิธีระดมความเห็น Focus Group จากผู้เชี่ยวชาญ หน่วยงาน
ที่เกี่ยวข้อง ทั้งภาครัฐ เอกชน องค์พัฒนาเอกชน สถาบันการศึกษา ผู้มีส่วนได้ส่วนเสียในภาคส่วนต่างๆ รวมทั้ง เยาวชน ในประเด็นต่างๆ ที่สำคัญและจำเป็นที่จะต้องมีการดำเนินการ จำนวน 5 ประเด็น ได้แก่ 1) การอนุรักษ์ชนิดพันธุ์และแหล่งที่อยู่อาศัย 2) การใช้ประโยชน์ความหลาหลายทางชีวภาพและบูรณาการความหลากหลายทางชีวภาพเข้าสู่ภาคส่วนต่างๆ 3) กลไกการเงินและเครื่องมือเศรษฐศาสตร์เพื่อความหลากหลาย
ทางชีวภาพ 4) ข้อมูลความหลากหลายทางชีวภาพ และ 5) การสร้างความตระหนัก การศึกษา และการสื่อสารเรื่องความหลากหลายทางชีวภาพ

**2. วัตถุประสงค์**

 1) เพื่อนำเสนอการทบทวนข้อมูลการดำเนินงานด้านความหลากหลายทางชีวภาพของประเทศไทยเพื่อนำไปสู่การกำหนดเป้าหมายชาติด้านความหลากหลายทางชีวภาพ ระยะ 15 ปี (พ.ศ. 2566-2580)

 2) เพื่อระดมความคิดเห็นและข้อเสนอแนะเพื่อการจัดทำ (ร่าง) เป้าหมายชาติด้านความหลากหลายทางชีวภาพ ระยะ 15 ปี (พ.ศ. 2566-2580)

 3) เพื่อระดมความคิดเห็นและข้อเสนอแนะในการสนับสนุนการจัดทำข้อมูลความหลากหลายทางชีวภาพรองรับการบรรลุเป้าหมายชาติด้านความหลากหลายทางชีวภาพฯ

**3. รูปแบบ วัน เวลา และสถานที่**

 รูปแบบ Online Conference ผ่านโปรแกรม Zoom ในเดือนธันวาคม 2564 ถึง เดือนมีนาคม 2565 โดยมีการจัดประชุม จำนวน 5 ประเด็น โดยมีผู้เข้าร่วมครั้งละประมาณ 50 คน รวมทั้งสิ้นประมาณ 250 คน ดังนี้

 **1)การอนุรักษ์ชนิดพันธุ์และแหล่งที่อยู่อาศัย** ครอบคลุมประเด็นเกี่ยวกับชนิดพันธุ์พืช สัตว์ จุลินทรีย์ และแหล่งที่อยู่อาศัย

**2)การใช้ประโยชน์ความหลากหลายทางชีวภาพอย่างยั่งยืนและบูรณาการความหลากหลายทางชีวภาพเข้าสู่ภาคส่วนต่าง ๆ**ครอบคลุมประเด็นในภาคเกษตร ประมง ป่าไม้ ภาคธุรกิจ ท่องเที่ยว และอุตสาหกรรมที่เกี่ยวข้อง

**3)กลไกการเงินและเครื่องมือเศรษฐศาสตร์เพื่อความหลากหลายทางชีวภาพ**ครอบคลุมประเด็นเกี่ยวกับการเงินเพื่อความหลากหลายทางชีวภาพ รูปแบบกลไกการเงินที่เหมาะสม ผลประโยชน์ในเชิงอนุรักษ์จากการใช้ความหลากหลายทางชีวภาพเพื่อการค้า

-๓-

**4)ข้อมูลความหลากหลายทางชีวภาพ**ครอบคลุมประเด็นการจัดทำข้อมูลเพื่อสนับสนุน
การบรรลุเป้าหมายแห่งชาติตามหมุดหมายระยะต่างๆ ในทุกประเด็น

**5)การสร้างความตระหนัก การศึกษาและการสื่อสารเรื่องความหลากหลายทางชีวภาพ** ครอบคลุมประเด็นการสื่อสารเพื่อสร้างความหนักแก่สาธารณชนในเรื่องความหลากหลายทางชีวภาพ

**4. ผู้เข้าร่วมกิจกรรม**

 ผู้เชี่ยวชาญ ผู้ทรงคุณวุฒิ นักวิจัย นักวิชาการ ผู้แทนหน่วยงาน ทั้งจากหน่วยงานภาครัฐ เอกชน องค์กรพัฒนาเอกชน กลุ่มเยาวชน ผู้แทนชุมชน และสถาบันการศึกษา

**5. ผู้รับผิดชอบ**

 กลุ่มงานนโยบายและยุทธศาสตร์ กองจัดการความหลากหลายทางชีวภาพ สำนักงานนโยบายและแผนทรัพยากรธรรมชาติและสิ่งแวดล้อมเป็นผู้รับผิดชอบหลัก ร่วมด้วย มูลนิธิสถาบันสิ่งแวดล้อมไทยโครงการ BIOFIN ภายใต้โครงการพัฒนาแห่งสหประชาชาติ (UNDP) และกลุ่มเยาวชนและการเปลี่ยนแปลงสภาพภูมิอากาศ UNDP Thailand

**6. ประโยชน์ที่คาดว่าจะได้รับ**

 1) ผู้ทรงคุณวุฒิ ผู้เชี่ยวชาญและผู้แทนจากหน่วยงานที่เกี่ยวข้องให้ความเห็นและข้อเสนอแนะทางวิชาการต่อการจัดทำเป้าหมายชาติด้านความหลากหลายทางชีวภาพฯ

 2) ข้อเสนอแนะจากการระดมความคิดเห็นเพื่อประกอบการทบทวนเป้าหมายชาติด้านความหลากหลายทางชีวภาพฯ ให้สอดคล้องกับสถานการณ์ของประเทศ

**7. งบประมาณค่าใช้จ่าย**

 ประมาณการค่าใช้จ่าย รวม 63,300 บาท (หกหมื่นสามพันสามร้อยบาทถ้วน) โดยเป็นค่าตอบแทนวิทยากร และค่าอาหารว่างและเครื่องดื่ม โดยเบิกจ่ายจากงบดำเนินงานกองจัดการความหลากหลายทางชีวภาพ

**กำหนดการประชุม Focus Group**

**เพื่อจัดทำ (ร่าง) เป้าหมายชาติด้านความหลากหลายทางชีวภาพระยะ 15 ปี (พ.ศ. 2566-2580)**

**ครั้งที่ 3 ประเด็นกลไกการเงินและเครื่องมือเศรษฐศาสตร์เพื่อความหลากหลายทางชีวภาพ**

**วันอังคารที่ 8 กุมภาพันธ์ พ.ศ. 2565เวลา 09.00-16.00 น.**

**ผ่านวีดิทัศน์ทางไกล (VDO Conference) ด้วยระบบ Zoom**

|  |  |
| --- | --- |
| 8.30 – 9.00 น. | ลงทะเบียนด้วยระบบ Zoom |
| 9.00– 9.10 น. | กล่าวเปิด *โดย ผู้อำนวยการกองจัดการความหลากหลายทางชีวภาพ* *สำนักงานนโยบายและแผนทรัพยากรธรรมชาติและสิ่งแวดล้อม (สผ.)* |
| 9.10–10.10น. | ทบทวนการดำเนินงานด้านความหลากหลายทางชีวภาพของประเทศและ (ร่าง) เป้าหมายชาติด้านความหลากหลายทางชีวภาพฯ ในประเด็นกลไกการเงินและเครื่องมือเศรษฐศาสตร์*โดย*1) *นางภัทรินทร์ ทองสิมา* *ผู้อำนวยการกลุ่มงานนโยบายและยุทธศาสตร์*  *กองจัดการความหลากหลายทางชีวภาพสผ.**2) นางสาว*นิรันดร์ นิรันดร์นุต*ผู้จัดการโครงการ BIOFIN**โครงการ Biodiversity Finance Initiative - BIOFIN ประเทศไทย* |
| 10.10 – 12.00 น. 12.00 – 13.00น. | อภิปรายนโยบายและการดำเนินงานเกี่ยวกับประเด็นการเงินการคลังเพื่อความยั่งยืน และความเชื่อมโยงกับความหลากหลายทางชีวภาพ*โดย 1. นายสุรวุฒิ พฤกษ์บำรุง ผู้อำนวยการฝ่ายกลยุทธ์สถาบันการเงิน**ผู้แทนธนาคารแห่งประเทศไทย**2. นางสาวเอม เจริญทองตระกูลผู้เชี่ยวชาญเฉพาะด้านพัฒนาโครงสร้างระบบภาษี**ผู้แทนสำนักงานเศรษฐกิจการคลัง* *๓. ผู้แทนสำนักงานคณะกรรมการกำกับหลักทรัพย์และตลาดหลักทรัพย์*4*.* ***นางสาวนพเก้า สุจริตกุล****ผู้ช่วยผู้จัดการ หัวหน้ากลุ่มงานสื่อสารองค์กรและพัฒนาเพื่อสังคม**ผู้แทนตลาดหลักทรัพย์แห่งประเทศไทย**ดำเนินรายการโดย ผศ.ดร. ขนิษฐา แต้มบุญเลิศชัย* *คณะเศรษฐศาสตร์ จุฬาลงกรณ์มหาวิทยาลัยผู้เชี่ยวชาญด้านเศรษฐศาสตร์สิ่งแวดล้อมประจำโครงการ Biodiversity Finance Initiative - BIOFIN ประเทศไทย*พักรับประทานอาหารกลางวัน |
| 13.00 – 13.30น. | นำเสนอประเด็นสำคัญจากการประชุม Focus Group เพื่อจัดทำ (ร่าง) เป้าหมายชาติด้านความหลากหลายทางชีวภาพ ครั้งที่ 1 และ 2*โดย นางภัทรินทร์ ทองสิมา* *ผู้อำนวยการกลุ่มงานนโยบายและยุทธศาสตร์*  *กองจัดการความหลากหลายทางชีวภาพสผ.* |
| 13.30 – 15.30 น. | อภิปรายและให้ข้อคิดเห็นโดยผู้เข้าร่วมการประชุม*ดำเนินรายการโดย ผศ.ดร. ขนิษฐา แต้มบุญเลิศชัย* *คณะเศรษฐศาสตร์ จุฬาลงกรณ์มหาวิทยาลัย**ผู้เชี่ยวชาญด้านเศรษฐศาสตร์สิ่งแวดล้อมประจำโครงการ Biodiversity Finance Initiative -* |
| 15.30 - 16.00น. | *BIOFIN ประเทศไทย*สรุปและปิดการประชุม |